בין השנים 1990 ו-1992 ערך הלדט שלוש הופעות בנבחרת האולימפית של גרמניה. באפריל 1999 ערך הלדט את הופעת הבכורה שלו בנבחרת גרמניה, כששיחק 90 דקות בהפסד 1-0 לנבחרת סקוטלנד במשחק ידידות. בהמשך השנה, זומן הלדט לסגל הגרמני לגביע הקונפדרציות 1999, וערך את הופעתו השנייה בנבחרת גרמניה כאשר פתח בהרכב בהפסד 2-0 לנבחרת ארצות הברית במחזור האחרון של שלב הבתים, והוחלף בדקה ה-60 על ידי פאולו רינק. הפסד זה הביא להדחתה של גרמניה מהטורניר. לאחר משחק זה, הלדט לא לבש עוד את המדים הלאומיים.